
Vă înaintăm alăturat RAPORTUL  asupra proiectului  de Lege privind instituirea zilei de 12 Octombrie - Ziua limbii, alfabetului şi culturii armene, trimis spre dezbatere în fond, în procedură de urgență, cu adresa PLx.397/2019 din 23 septembrie 2019, înregistrat sub nr.4c-6/548 din 23 septembrie 2019.
            În raport de obiectul şi conţinutul său, proiectul de lege face parte din categoria legilor ordinare.


PREŞEDINTE

Iusein IBRAM

     RAPORT 

asupra proiectului de Lege privind instituirea zilei de 12 Octombrie - Ziua limbii, alfabetului şi culturii armene

	În conformitate cu prevederile art. 95 și 115 din Regulamentul Camerei Deputaţilor, Comisia pentru  drepturile  omului, culte  şi  problemele  minorităţilor  naţionale  a fost sesizată, spre dezbatere în fond, în procedură de urgență, cu proiectul de Lege privind instituirea zilei de 12 Octombrie - Ziua limbii, alfabetului şi culturii armene, trimis cu adresa nr. PLx.397 din 23 septembrie 2019, înregistrat sub nr.4c-6/548 din 23 septembrie 2019.
Senatul, în calitate de primă Cameră sesizată, a adoptat proiectul de lege în şedinţa din 18 septembrie 2019. 
Camera Deputaţilor este Cameră decizională, potrivit prevederilor art. 92 alin. (9) pct. 1 din Regulamentul Camerei Deputaţilor, cu referire la prevederile art. 75 din Constituţia României, republicată.
Consiliul Legislativ a avizat favorabil iniţiativa legislativă, conform avizului nr. 651/01.08.2019.

Proiectul de lege supus dezbaterii are ca obiect de reglementare declararea zilei de 12 octombrie ca Ziua limbii, alfabetului şi culturii armene. Astfel, se preconizează organizarea unor manifestări şi programe culturale, educative, artistice, cu caracter social sau ştiinţific, consacrate promovării limbii, alfabetului şi culturii armene. 
În conformitate cu prevederile art.61 din Regulamentul Camerei Deputaţilor, republicat, membrii  Comisiei au examinat proiectul de lege în şedinţa din data de 23 septembrie 2019.
La lucrările Comisiei pentru  drepturile  omului, culte  şi  problemele  minorităţilor  naţionale  şi-au înregistrat prezenţa  6 deputaţi, din totalul de  7 membri ai Comisiei.
La dezbateri au participat, în conformitate cu prevederile art.56 din Regulamentul Camerei Deputaţilor, republicat, cu modificările şi completările ulterioare, domnul  deputat Varujan Pambuccian, în calitate de iniţiator al propunerii legislative. 
În urma examinării proiectului de lege, a documentelor anexate, precum şi a opiniilor exprimate, membrii Comisiei au hotărât, cu  unanimitate de voturi, să propună Plenului Camerei Deputaţilor adoptarea proiectului de Lege privind instituirea zilei de 12 Octombrie - Ziua limbii, alfabetului şi culturii armene cu amendamente admise, prezentate în anexa care face parte din prezentul raport. 
În raport cu obiectul şi conţinutul său, proiectul de lege face parte din categoria legilor ordinare.





                      PREŞEDINTE,                                                                                       SECRETAR,
                            
             Deputat  Iusein IBRAM                                                                  Deputat Sergiu Cosmin VLAD











Întocmit,

consilier parlamentar  Onesia Babeş






Anexă
                                                                         Amendamente admise                                                          PL-x 397/2019  
                                                               
	Nr
crt
	Text adoptat de Senat
	Text propus de comisie
(autorul amendamentului)
	Motivarea amendamentului 

	1.
	Lege 
privind instituirea zilei de 12 Octombrie - Ziua limbii, alfabetului şi culturii armene
	Lege 
privind instituirea zilei de 12 octombrie ca Ziua limbii, alfabetului şi culturii armene

Autor: Comisia pentru drepturile omului
	Pentru unitatea reglementării, cu legislaţia în materie.

	2.
	  Art.1.- Se instituie ziua de 12 Octombrie ca Ziua limbii, alfabetului şi culturii armene. 
	 Art.1.- Se instituie ziua de 12 octombrie ca Ziua limbii, alfabetului şi culturii armene.

Autor: Comisia pentru drepturile omului
	Pentru unitatea reglementării.

	3.
	Art.2. - (1) Sărbătorirea zilei limbii, alfabetului şi culturii armene poate fi organizată de către autorităţile administraţiei publice centrale şi locale și instituțiile aflate în subordinea sau coordonarea acestora, de către societatea civilă și persoane fizice și juridice, prin organizarea și/sau participarea la programe și manifestări culturale, educative, artistice, cu caracter social sau științific, consacrate promovării limbii, alfabetului şi culturii armene.
(2) Autorităţile administraţiei publice centrale şi locale și instituțiile aflate în subordinea sau coordonarea acestora pot acorda sprijin logistic şi pot aloca fonduri din bugetele proprii, în vederea organizării şi derulării în bune condiţii a  manifestărilor prevăzute la alin.(1), în limita alocaţiilor bugetare aprobate.


	Art.2. - (1) Sărbătorirea Zilei limbii, alfabetului şi culturii armene poate fi organizată de către autorităţile administraţiei publice centrale şi locale, de către instituțiile aflate în subordinea sau coordonarea acestora, precum și de către societatea civilă, persoane fizice și persoane juridice, prin organizarea și/sau participarea la programe și manifestări culturale, educative, artistice, cu caracter social sau științific, consacrate promovării limbii, alfabetului şi culturii armene. 
(2) Autorităţile administraţiei publice centrale şi locale, precum și instituțiile aflate în subordinea sau coordonarea acestora pot acorda sprijin logistic şi pot aloca fonduri din bugetele proprii, în vederea organizării şi derulării în bune condiţii a  manifestărilor prevăzute la alin.(1), în limita alocaţiilor bugetare aprobate.

Autor: Comisia pentru drepturile omului
	Pentru o reglementare corectă.


	
	 
	
	






5

image1.jpeg
ROMANIA




